The X-Files
Prima invazie (engleză: "First Wave") este un serial de televiziune canadiano-american științifico-fantastic, filmat în Vancouver, Columbia Britanică, Canada. A avut premiera în 1998 pe canalul american Sci Fi unde a fost transmis până în 2001. Serialul este creat de Chris Brancato, cel care a contribuit la realizarea primului scenariu al episodului Dosarele X "Eve". Francis Ford Coppola este producătorul executiv al serialului. Făcând o mișcare neobișnuită, Sci-Fi Channel a semnat un contract pentru realizarea unui număr de 66 de episoade. Serialul a fost ulterior anulat odată ce contractul a expirat la sfârșitul celui de-al treilea sezon din cauza audiențelor dezamăgitoare.